**Dobeles novada domes saistošo noteikumu Nr.22**

**Grozījumi Dobeles novada domes 2023. gada 27. aprīļa saistošajos noteikumos Nr.7 ’’Par mājas (istabas) dzīvnieku turēšanu Dobeles novada administratīvajā teritorijā”**

**paskaidrojuma raksts**

|  |  |
| --- | --- |
| **Sadaļas nosaukums** | **Sadaļas paskaidrojums** |
| **1.Mērķis un nepieciešamības pamatojums.** | * 1. Ar 2024.gada 1.jūliju spēku zaudē Ministru kabineta 2006. gada 4. aprīļa noteikumu Nr. 266 ’’[Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai](https://likumi.lv/ta/id/132534-labturibas-prasibas-majas-istabas-dzivnieku-turesanai-tirdzniecibai-un-demonstresanai-publiskas-izstades-ka-ari-suna-apmacibai#_blank)’’, stājās spēkā grozījumi Dzīvnieku aizsardzības likumā un Ministru kabineta 2024. gada 25. jūnija noteikumi Nr. 411’’Mājas (istabas) dzīvnieku labturības un aizsardzības noteikumi’’. Grozījumi paredz precizēt saistošo noteikumu izdošanas tiesisko pamatu un precizēt saistošajos noteikumos noteikto tiesisko regulējumu atbilstoši iepriekš norādītajos normatīvajos aktos pašvaldībai noteiktajam pilnvarojumam.   2. Grozījumus saistošajos noteikumos var izdarīt tikai ar citiem saistošajiem noteikumiem. |
| **2. Fiskālā ietekme uz pašvaldības budžetu.** | Nav attiecināms. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekmi uz konkurenci.** | 1. Sociālā ietekme – uzlabosies dzīvnieku labturība. 2. Ietekme uz vidi – nav attiecināms. 3. Ietekme uz iedzīvotāju veselību – nav attiecināms. 4. Ietekme uz uzņēmējdarbības vidi pašvaldības teritorijā – nav attiecināms. 5. Ietekme uz konkurenci – nav attiecināms. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām.** | 4.1. Administratīvās procedūras neietekmē.   * 1. Izsludinātie noteikumi tiks publicēti oficiālajā izdevumā ’’Latvijas Vēstnesis’’. Noteikumi tiks publicēti pašvaldības informatīvajā izdevumā un oficiālajā pašvaldības tīmekļvietnē, vienlaikus nodrošinot atbilstību oficiālajai publikācijai norādot atsauci uz oficiālo publikāciju atbilstoši [Pašvaldību likuma](https://likumi.lv/ta/id/336956-pasvaldibu-likums#_blank) [47. panta](https://likumi.lv/ta/id/336956-pasvaldibu-likums#_blank) astotajai daļai. |
| **5. Ietekme uz pašvaldības funkcijām un cilvēkresursiem** | 5.1. Nav ietekmes uz pašvaldību funkcijām.   * 1. Saistošo noteikumu izpilde notiks iesaistot esošos cilvēkresursus. Pašvaldībā papildus institūcijas un štata vietas netiks radītas. |
| **6.Izpildes nodrošināšana** | Noteikumu projekts neietekmē izpildes nodrošināšanu. |
| **7. Prasību un izmaksu samērīgumu pret ieguvumiem, ko sniedz mērķa sasniegšana.** | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir piemēroti leģitīmā mērķa sasniegšanai un tās rīcība ir atbilstoša. |
| **8. Izstrādes gaitā veiktās konsultācijas ar privātpersonām un institūcijām.** | * 1. Noteikumu izstrādes procesā nav notikušas konsultācijas ar to izpildes nodrošināšanā iesaistītajām institūcijām.   2. Sabiedrības līdzdalības veids – informācijas publicēšana pašvaldības tīmekļvietnē un iesniegto priekšlikumu izvērtēšana.   3. Noteikumu projekts bija publicēts pašvaldības tīmekļvietnē [www.dobele.lv](http://www.dobele.lv/) no 2024. gada 26. augusta līdz 2024. gada 10. septembrim (ieskaitot).   4. Publicēšanas laikā par noteikumu projektunetika saņemti sabiedrības viedokļi. |

Domes priekšsēdētājs I.Gorskis